CELEX: 62019TN0880
Language: fi
Date: 2019-12-31 00:00:00
Title: asia T-880/19: Kanne 31.12.2019. – UW v. komissio

2.3.2020   
            
            
               FI
            
            
               Euroopan unionin virallinen lehti
            
            
               C 68/49
            
         
      Kanne 31.12.2019. – UW v. komissio
      (asia T-880/19)
      (2020/C 68/58)
      Oikeudenkäyntikieli: ranska
      
         Asianosaiset
      
      
         Kantaja: UW (edustaja: asianajaja F. Quraishi)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  tarvittaessa kuulemaan asianosaisia
               
            
                  —
               
               
                  ottamaan kanteen tutkittavaksi
               
            
                  —
               
               
                  toteamaan kanteen perustelluksi
               
            
                  —
               
               
                  muuttamaan riidanalaista päätöstä, jonka [luottamuksellinen] (1) on nimittävänä viranomaisena tehnyt 2.10.2019, tai kumoamaan sen, ja toteamaan 27.5.2019 tehdyn valituksen perustelluksi ja tämän johdosta muuttamaan 27.2.2019 tehtyä alkuperäistä päätöstä tai kumoamaan sen seuraavin perustein: päätöksentekomenettely on pätemätön, työkyvyttömyyslautakunnalta ei ole pyydetty lausuntoa asianmukaisesti, on tehty muotovirhe, oikeudellista perustaa ei ole, perustelut ovat riittämättömät tai ne ovat virheellisiä, toimivalta on ylitetty, harkintavaltaa on käytetty väärin tai mikä tahansa muu huomioon otettava peruste.
               
            
                  —
               
               
                  määräämään tämän johdosta, että kantaja on otettava uudelleen [luottamuksellinen]:n palvelukseen viimeisimpään toimeensa tai vaihtoehtoisesti vastaavaan toimeen, ja palauttamaan kantajalle takautuvasti kaikki hänelle kuuluvat oikeudet
               
            
                  —
               
               
                  määräämään velvoitteista ja selvittämistoimista ja erityisesti riippumattoman asiantuntijalääkärin antamasta lääketieteellisestä asiantuntija-arviosta, jonka tarkoituksena on arvioida kantajan terveydentilan yhteensopivuus hänellä [luottamuksellinen]:n palveluksessa olleen viimeisen toimen kanssa, tai minkä tahansa muun hänen palkkaluokkansa ja pätevyytensä mukaisen toimen tai muun hänen voimiensa ja kykyjensä mukaisen komissiossa tehtävän työn kanssa.
               
            
                  —
               
               
                  velvoittamaan nimittävän viranomaisen korvaamaan tästä menettelystä aiheutuvat oikeudenkäyntikulut ja asiantuntijalausunnosta aiheutuvat kulut
               
            
                  —
               
               
                  toteamaan, ettei asiassa annettava ratkaisu vaikuta kantajan mahdollisuuteen esittää muita vaatimuksia ja turvautua muihin oikeussuojakeinoihin
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu nimittävän viranomaisen 27.2.2019 tekemän päätöksen sääntöjenvastaisuuteen, koska siinä mainitaan virheellisesti nimittävän viranomaisen 31.3.2016 tekemä päätös lausunnon pyytämisestä työkyvyttömyyslautakunnalta, vaikka lausuntoa on pyydetty 26.6.2018, mikä tekee 27.2.2019 tehdystä päätöksestä sääntöjenvastaisen, minkä vuoksi sitä on muutettava tai se on kumottava.
               
            
                  2)
               
               
                  Toinen kanneperuste, joka perustuu siihen, että lausunnon pyytäminen työkyvyttömyyslautakunnalta sen jälkeen, kun 9.11.2017 tehty päätös on peruutettu nimittävän viranomaisen 30.4.2018 tekemällä päätöksellä, on sääntöjenvastainen. Koska 9.11.2017 tehty päätös, jolla kantajan pysyvä täydellinen työkyvyttömyys oli todettu, peruutettiin, kantajan olisi pitänyt käydä työterveyshuollon järjestämässä lääkärintarkastuksessa. Näin ei kuitenkaan tapahtunut, ja tämän sääntöjenvastaisuuden vuoksi riidanalaista päätöstä on muutettava tai se on kumottava.
               
            
                  3)
               
               
                  Kolmas kanneperuste, joka perustuu siihen, että lausunnon pyytäminen työkyvyttömyyslautakunnalta 26.6.2018 on ollut sääntöjenvastainen, koska lausunnon pyytämistä koskevat edellytykset ja erityisesti lausunnon pyytämistä edeltävää sairauden kestoa koskeva edellytys eivät täyttyneet.
               
            
                  4)
               
               
                  Neljäs kanneperuste, joka perustuu siihen, että työkyvyttömyyslautakunnan kokoonpano on sääntöjenvastainen ja että tehdyt johtopäätökset ovat perusteettomia. Kantaja väittää joutuneensa lääkärin [luottamuksellinen] kiusaamaksi ja katsoo, että hänen terveydentilaansa ei voida asettaa kyseisen lääkärin arvioitavaksi. Näin ollen se, että yksi työkyvyttömyyslautakunnan jäsenistä ei ole puolueeton, on sääntöjenvastaista, minkä vuoksi päätös kantajan työkyvyttömyyden toteamisesta on virheellinen.
               
            
         (1)  Luottamukselliset tiedot poistettu.